Романът е автобиографичен и отразява бомбардировките на Дрезден, които Кърт Вонегът лично е преживял като военнопленник през Втората световна война в Германия. Името идва от градската кланица в Дрезден, в подземията на която военнопленниците са затворени през нощта и в които оцеляват по време на извършените през нощта бомбардировки. В романа са преплетени реалистични картини от войната, черен хумор, научна фантастика като летящи чинии и пътуване във времето.